Bugun O‘zbekiston hududi bo‘yicha ob-havoni antitsiklon periferiyasi belgilaydi. Foto: Kun.uz “O‘zgidromet” xabariga ko‘ra, respublika shimolida va cho‘l hududlarida ba’zi joylarda shamol 15-18 m/s gacha kuchayishi, ayrim joylarda chang-to‘zonlar kuzatilishi mumkin. Respublika bo‘yicha yog‘ingarchilik kutilmaydi. Kunduzi havo harorati 23-25 daraja issiqdan oshmaydi. Keyingi kunlarda, ish haftasining oxirigacha antitsiklon periferiyasi kuchsizlanishi kutilmoqda. Respublika bo‘yicha qulay, quruq va iliq ob-havo sharoiti bo‘lishi kutilmoqda. Kechalari havo 7-10 daraja iliq atrofida bo‘ladi, kunduz kunlari esa 25-28 daraja issiqqacha asta-sekin ko‘tariladi, bu o‘rtacha iqlimiy me’yorlardan biroz yuqoridir.